Chrissy Teigen svarar gagnrýni um klæðaval fullum hálsi Chrissy Teigen sætir gagnrýni fyrir að sýna brjóstaskoru fyrir framan dóttir sína . Fyrirsætan var ekki lengi að svara fyrir sig . Mynd / Instagram Auglýsing Fyrirsætan Chrissy Teigen er þekkt fyrir að láta sér ekki allt fyrir brjósti brenna og svara fyrir sig þegar hún sætir gagnrýni . Nýjasta dæmi þess er þegar hún svaraði fylgjanda sem virtist taka það nærri sér að Chrissy væri fáklædd fyrir framan dóttur sína . „ Jesús minn , hyldu þig dóttir þín er þarna , “ skrifaði fylgjandinn hneykslaður . Ekki leið á löngu þar til svar barst frá Chrissy sem upplýsti fylgjandann um stöðu mála . Hún sagði þriggja ára dóttur sína , Lunu , hafa verið á brjósti í marga mánuði og að hún virtist ekki láta nektina á sig fá . Nakin eða í nærfötum Þetta var þó ekki eini aðdáandi Chrissy sem fann sig knúinn til að gera athugasemd við klæðaval hennar . „ Klæðistu yfirhöfuð nærfötum , “ sagði sá Instagram notandi en ekki er ljóst um hvort hæðni eða forvitni réði för þar . „ Er þér kalt þarna uppi , “ svaraði Chrissy um hæl og virtust athugasemdirnar ekki fara fyrir brjóstið á henni . Það fer ekki á milli mála að Chrissy svarar óspart fyrir sig á máta sem margir mættu eflaust taka til fyrirmyndar . Þúsundir fylgjenda hafa líkað við svar hennar á Instagram .